**ELŐTERJESZTÉS**

**Szombathely Megyei Jogú Város Közgyűlésének április havi rendes ülésére**

**Javaslat szervezetek 2019. évi támogathatóságának jóváhagyására**

Szombathely Megyei Jogú Város Önkormányzata Közgyűlésének (a továbbiakban: Közgyűlés) az önkormányzat 2019. évi költségvetéséről szóló 5/2019. (IV.1.) önkormányzati rendelete (a továbbiakban: Rendelet) 11. § (11) bekezdése alapján az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2018. év teljes pénzügyi, szakmai beszámolóját, valamint a 2019. évi pénzügyi, szakmai tervét benyújtja, és az alapján a Közgyűlés a támogathatóságát jóváhagyta. Amely szervezet 2018. évben 10.000 eFt összeghatár felett kapott támogatást, 2019. évben csak akkor kaphat támogatást, ha a működésének egészét tekintve a 2018. év teljes pénzügyi, szakmai beszámolóját benyújtja, és az alapján a Közgyűlés a támogathatóságát jóváhagyta. Fenti rendelkezés több szervezet 2019. évi támogatását érinti, ezek a következők:

1. Javaslat a Szombathelyi Egyházmegyei Karitász 2019. évi támogatásának jóváhagyására

A Közgyűlés 2019. évben a Szociális ágazat kiadásai között külön tételsoron összesen 19.000.000,- Ft támogatást biztosított a Szombathelyi Egyházmegyei Karitász számára. Fenti rendelkezésre hivatkozva a Szombathelyi Egyházmegyei Karitász a szükséges dokumentumokat benyújtotta. A 2018. évi pénzügyi, szakmai beszámolója, valamint 2019. évi pénzügyi terve az előterjesztés 1. számú mellékletét képezik.

Szombathely Megyei Jogú Város Önkormányzata 2009. január 1. napjától határozatlan időre szóló ellátási szerződést kötött a Szombathelyi Egyházmegyei Karitásszal a pszichiátriai-, és szenvedélybeteg ellátására. A szóban forgó ellátási szerződés 7. pontja rögzíti az Önkormányzat által a Szervezet részére biztosított támogatás éves összegét. Az éves támogatás összegének változása miatt szükségessé vált a megállapodás módosítása is.

1. Javaslat kulturális szervezetek támogatására
2. Herényi Kulturális és Sportegyesület:

A Közgyűlés 2018-2019. években a Kulturális ágazat kiadásai között külön tételsoron 17.000.000,- Ft előirányzatot biztosított a Herényi Kulturális és Sportegyesület részére. A Herényi Kulturális és Sportegyesület a Rendelet 11. § (11) pontjára való hivatkozással 2018. évi pénzügyi, szakmai beszámolóját, valamint 2019. évi pénzügyi tervét benyújtotta, amelyek előterjesztés 2. számú mellékletét képezik.

1. Savaria Történelmi Karnevál Közhasznú Közalapítvány:

A Közgyűlés 2018. évben összesen 23.000.000,- Ft, 2019. évben 25.000.000,- Ft előirányzatot biztosított Savaria Történelmi Karnevál Közhasznú Közalapítvány (a továbbiakban: Közalapítvány) részére. A Közalapítvány a szükséges dokumentumokat benyújtotta, amelyek az előterjesztés 3. számú mellékletét képezik.

1. **Javaslat sportszervezetek támogatására**

Az érintett sportszervezetek a 2019. április 12. napjáig a fentiekben foglaltaknak megfelelően elkészítették az előírt dokumentumokat, amelyek jelen előterjesztés 4. számú mellékletét képezik.

1. **Javaslat a Szent Quirin Szalézi Plébánia és a Vas Megyei Katasztrófavédelmi Igazgatóság 2019. évi támogatásának jóváhagyására**

Szombathely Megyei Jogú Város Önkormányzata Közgyűlésének az önkormányzat 2019. évi költségvetéséről szóló 5/2019. (IV.01.) önkormányzati rendelete 18. számú mellékletében a „Szalézi templom lépcsőfelújítás” tételsor terhére egyszeri támogatásként 35.000 eFt összeg, a „Tűzoltóság szerállás felújítás” tételsor terhére egyszeri támogatásként 14.000 eFt összeg került biztosításraSzent Quirin Szalézi Plébánia és a Vas Megyei Katasztrófavédelmi Igazgatóság részére. A hivatkozott Rendelet alapján az intézmények a támogatási összeg jóváhagyása céljából a döntéshez szükséges dokumentumokat megküldték, mellyel kérték a támogatás jóváhagyását. A benyújtott dokumentumok az előterjesztés 5-6. számú mellékletét képezik.

Tájékoztatom a Tisztelt Közgyűlést, hogy az előterjesztés 1-6. mellékletei elektronikus úton elérhetők el a [www.szombathely.hu/Közgyűlés/e-közgyűlés/2019/04.30. Havi](http://www.szombathely.hu/Közgyűlés/e-közgyűlés/2019/04.30.%20Havi) közgyűlés menüpont 4/e) napirendi pont alatt. Kérem egyúttal, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2019. április „ ”**

**/: Dr. Puskás Tivadar :/**

**1.**

**HATÁROZATI JAVASLAT**

**…../2019. (IV…..) Kgy. számú határozat**

1. Szombathely Megyei Jogú Város Önkormányzata Közgyűlése az önkormányzat 2019. évi gazdálkodásáról szóló 5/2019. (IV. 1.) önkormányzati rendeletének 11. § (11) bekezdése alapján a Szombathelyi Egyházmegyei Karitász 2018. évi pénzügyi, szakmai beszámolóját, valamint a 2019. évi pénzügyi tervét megtárgyalta, és a szervezet 2019. évi támogatását jóváhagyja.
2. A Közgyűlés felhatalmazza a polgármestert arra, hogy Szombathely Megyei Jogú Város Önkormányzatának a Szombathelyi Egyházmegyei Karitásszal kötött ellátási szerződés módosítását a 2019. évi költségvetésben megállapított és elfogadott összeggel aláírja.

**Felelős:** Dr. Puskás Tivadar polgármester

Koczka Tibor alpolgármester

Illés Károly, alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője,

Tuczainé Régvári Marietta, a Szombathelyi Egyházmegyei Karitász igazgatója/

**Határidő:** azonnal (1-2. pontok vonatkozásában)

2019. május 15. (3. pont vonatkozásában)

**HATÁROZATI JAVASLAT**

**…../2019. (IV…..) Kgy. számú határozat**

1. Szombathely Megyei Jogú Város Önkormányzata Közgyűlésének az önkormányzat 2019. évi gazdálkodásáról szóló 5/2019. (IV. 1.) önkormányzati rendeletének 11. § (11) bekezdése alapján az alábbi szervezetek 2018. évi pénzügyi, szakmai beszámolóját, valamint a 2019. évi pénzügyi, szakmai tervét megtárgyalta, és az alapján a 2019. évi támogathatóságukat jóváhagyja:

* Herényi Kulturális és Sportegyesület
* Savaria Történelmi Karnevál Közhasznú Közalapítvány

1. A Közgyűlés felhatalmazza a polgármestert a feladat-ellátási megállapodással és a támogatással kapcsolatos intézkedések megtételére.

**Felelős:** Dr. Puskás Tivadar polgármester

Koczka Tibor alpolgármester

Illés Károly, alpolgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal

**3.**

**HATÁROZATI JAVASLAT**

**…../2019. (IV…..) Kgy. számú határozat**

1. Szombathely Megyei Jogú Város Önkormányzata Közgyűlésének az önkormányzat 2019. évi gazdálkodásáról szóló 5/2019. (IV. 1.) önkormányzati rendeletének 11. § (11) bekezdése alapján az alábbi sportszervezetek 2018. évi pénzügyi, szakmai beszámolóját, valamint a 2019. évi pénzügyi, szakmai tervét megtárgyalta, és az alapján a 2019. évi támogathatóságukat jóváhagyja:

* Szombathelyi Egyetemi SE
* Szombathelyi Asztalitenisz Kör
* Pannonsport Kft.
* Szombathelyi Szabadidősport Szövetség
* Szombathelyi Vívóakadémia SE
* Szombathelyi Dobó SE
* Haladás Labdarúgó és Sportszolgáltató Kft
* Aligátor Vízilabda Kft.
* Szombathelyi Haladás VSE, és HVSE Sport Kft.

1. A Közgyűlés felhatalmazza a polgármestert a támogatásokkal kapcsolatos intézkedések megtételére.

**Felelős:** Dr. Puskás Tivadar, polgármester

Koczka Tibor, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal

**4.**

**HATÁROZATI JAVASLAT**

**…../2019. (IV….) Kgy. számú határozat**

1. Szombathely Megyei Jogú Város Önkormányzata Közgyűlése az önkormányzat 2019. évi gazdálkodásáról szóló 5/2019. (IV. 1.) önkormányzati rendeletének 11. § (11) bekezdése alapjánaz alábbi szervezetek 2018. évi pénzügyi, szakmai beszámolóját, valamint a 2019. évi pénzügyi, szakmai tervét megtárgyalta, és 2019. évi támogathatóságukat jóváhagyja:

* Szent Quirin Szalézi Plébánia és a
* Vas Megyei Katasztrófavédelmi Igazgatóság

1. A Közgyűlés felhatalmazza a polgármestert a támogatásokkal kapcsolatos intézkedések megtételére.

**Felelős**: Dr. Puskás Tivadar polgármester

Koczka Tibor, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért: Lakézi Gábor, a Városüzemeltetési Osztály vezetője)

**Határidő**: azonnal